***Siste sensasjon*** (originaltittel: ***His Girl Friday***, også vist i Norge som ***Så gifter vi oss igjen***) er en amerikansk screwballkomedie fra 1940 regissert av Howard Hawks. Hovedrollene spilles av Cary Grant og Rosalind Russell, som spiller to journalister som tidligere var gift. Filmen er en nyinnspilling av Howard Hughes' film *The Front Page* (1931), som igjen var basert på et Broadway-skuespill med samme tittel fra 1928. 

*Siste sensasjon* ble utvalgt til bevaring i National Film Registry i 1993.

Handlingsreferat
----------------

Walter Burns er en redaktør for avisen The Morning Post. Han får vite at hans eks-kone og tidligere reporter, Hildegard "Hildy" Johnson, snart skal gifte seg med en forsikringsmann Bruce Baldwin, og deretter bosette seg i Albany, New York. Walter bestemmer seg for å sabotere disse planene. Han lokker den motvillige Hildy til å dekke en siste reportasje for avisen hans, angående den kommende henrettelsen av Earl Williams, en sjenert bokholder som ble dømt for å ha drept en afroamerikansk politimann. 

Walter insisterer også på at Hildy og hennes forlovede Bruce burde møte ham til lunsj. På en restaurant insisterer Hildy på at hun og Bruce reiser om to timer, for å ta et tog til Albany for å gifte seg allerede dagen etter. Walter forsøker å overbevise Bruce om at Hildy er den eneste som kan skrive en historie for å redde den feildømte Earl Williams. Etter flere forsøk på å overbevise Hildy om å bli, sier hun seg til slutt enig. Hilde bestikker en fengselsbetjent for å la henne intervjue Earl Williams i fengsel. Williams forklarer at han skjøt politimannen ved et uhell. 

Walter gjør alt han kan for å forhindre Hildy fra å reise. Først anklager han Bruce for å ha stjålet en klokke, og tvinger Hildy til å betale kausjon for å få ham ut av fengsel. Walter sørger for enda flere anklager mot Bruce, og han blir umiddelbart sendt tilbake til fengsel. På dette tidspunktet innser Hildy at Walter står bak alle problemene deres, og ønsker å få Bruce ut av fengsel. Men Walter overbeviser henne om at hun burde fokusere på historien hennes.

Men en korrupt borgermester (spilt av Clarence Kolb) og byens sheriff ønsker mest mulig oppmerksomhet rundt denne henrettelsen i håp om å beholde jobbene deres ved et kommende valg. Så når en budbringer informerer dem en utsettelse på henrettelsen fra delstatens guvernør, forsøker de å bestikke mannen til å gå sin vei, og deretter komme tilbake på et senere tidspunkt - når det blir for seint til å redde den dødsdømte mannen.

Medvirkende
-----------

Cary Grant

* Cary Grant som Walter Burns
* Rosalind Russell som Hildegard «Hildy» Johnson
* Ralph Bellamy som Bruce Baldwin
* Alma Kruger som fru Baldwin, moren til Bruce
* Gene Lockhart som sheriff Peter B. Hartwell.
* Clarence Kolb som borgermester Fred
* Abner Biberman som Louis «Diamond Louie» Peluso
* John Qualen som Earl Williams
* Helen Mack som Mollie Malloy
* Porter Hall som reporteren Murphy
* Ernest Truex som reporteren Roy V. Bensinger
* Cliff Edwards som reporteren Endicott
* Roscoe Karns som reporteren McCue
* Frank Jenks som reporteren Wilson
* Regis Toomey som reporteren Sanders
* Frank Orth som Duffy, redaktøren til Walter
* Billy Gilbert som Joe Pettibone
* Pat West som fengselsdirektøren Cooley
* Edwin Maxwell som dr. Max J. Eggelhoffer
* Marion Martin som Evangeline

Andre filmatiseringer
---------------------

* *The Front Page*, den første filmatiseringen fra 1931.
* *Stopp pressen!*, en versjon fra 1974 med Jack Lemmon og Walter Matthau i hovedrollene.
* *Hete nyheter*, (originaltittel: *Switching Channels*), en versjon fra 1988 med Burt Reynolds og Kathleen Turner i hovedrollene.

Referanser
----------

1. ↑  «Complete National Film Registry Listing» **(engelsk)**. Library of Congress.

Eksterne lenker
---------------

* (en) *Siste sensasjon* på Internet Movie Database Rediger på Wikidata

* (no) *Siste sensasjon* hos Filmfront Rediger på Wikidata

* (sv) *Siste sensasjon* i Svensk Filmdatabas Rediger på Wikidata

* (da) *Siste sensasjon* i Danmark Nationale Filminstitut Rediger på Wikidata

* (en) *Siste sensasjon* på AllMovie Rediger på Wikidata

* (fr) *Siste sensasjon* på Allociné Rediger på Wikidata

* (nl) *Siste sensasjon* på MovieMeter Rediger på Wikidata

* (en) *Siste sensasjon* på Turner Classic Movies Rediger på Wikidata

* (en) *Siste sensasjon* på American Film Institute Rediger på Wikidata

* (en) *Siste sensasjon* på Rotten Tomatoes Rediger på Wikidata
* Se filmen gratis streamet hos Internet Archive

|  |  |
| --- | --- |
| Oppslagsverk/autoritetsdata | Encyclopædia Britannica
 |